**5.B - PODKLADY PRE SAMOŠTÚDIUM OD 18.5.2020 DO 22.5.2020**

**MATEMATIKA**

Milí žiaci,

na messengeri bola vytvorená skupina, v ktorej spoločne každý deň od 8:00 do 8:45 riešime úlohy. Ich zadania máte uvedené nižšie pre tých, ktorí nie sú na messengeri.

Od všetkých očakávam samostatné riešenie zadaní, odfoťte a pošlite mi ich. V prípade akýchkoľvek problémov ma kontaktujte buď medzi 10:30 až 11:00 prostredníctvom messengera alebo kedykoľvek emailom [ucitelka.svedlar@gmail.com](mailto:ucitelka.svedlar@gmail.com)

Až do konca mája budeme každý deň dopĺňať do tabuliek počty pozitívne testovaných na COVID-19. Prikladám vzorovo vyplnené ďalšie dve tabuľky:

*19. týždeň*

|  |  |  |  |  |  |  |  |
| --- | --- | --- | --- | --- | --- | --- | --- |
| *Deň* | *4.5.2020* | *5.5.2020* | *6.5.2020* | *7.5.2020* | *8.5.2020* | *9.5.2020* | *10.5.2020* |
| *Počet* | *8* | *8* | *16* | *10* | *0* | *2* | *0* |

*Výpočet: 8 + 8 + 16 + 10 + 0 + 2 + 0 = 44*

*44 : 7 = 6,28... = 6*

*Priemerný prírastok:* ***6*** *(osôb)*

*20. týždeň*

|  |  |  |  |  |  |  |  |
| --- | --- | --- | --- | --- | --- | --- | --- |
| *Deň* | *11.5.2020* | *12.5.2020* | *13.5.2020* | *14.5.2020* | *15.5.2020* | *16.5.2020* | *17.5.2020* |
| *Počet* | *8* | *4* | *8* | *3* | *13* | *1* | *1* |

*Výpočet: 8 + 4 + 8 + 3 + 13 + 1 + 1 = 38*



*38 : 7 = 5,42... = 5*

*Priemerný prírastok:* ***5*** *(osôb)*

Nadpis: ***Osová súmernosť***

Kto má možnosť vytlačiť si obrázky, nech si ich nalepí do zošita a dokreslí najkrajšie ako vie. Ostatní musíme kresliť sami. Teším sa na spoločné výtvory.

*Čiara, podľa ktorej sú obrázky symetrické (teda pekné) sa volá* ***os súmernosti****. Pre matematikov je to priamka.*

Keďže kreslenie je skôr záležitosťou umelcov, my matematici sa pokúsime o vyššiu presnosť rysovaním. Využijeme pritom postup, ktorý sme už trénovali – budeme rysovať kolmicu na priamku prechádzajúcu bodom.

Kompletný návod aj s obrázkami nájdete na <https://www.statpedu.sk/files/sk/metodicky-portal/metodicke-podnety/ml5_osova_sumernost.pdf>

***Úloha: Zostrojte obraz bodu B v osovej súmernosti podľa osi p a pomenujte ho B’.***

*Zápis bude takýto O (p): B → B’*

*Čo čítame takto: v osovej súmernosti podľa priamky p sa zobrazí bod B (voláme ho aj vzor) na bod B’ (voláme ho aj obraz bodu B).*

Postup:

1. Narysujeme priamku b kolmú na priamku p prechádzajúcu bodom B.

2. Vznikne bod P ako priesečník priamky b s priamkou p.

3. Narysujeme kružnicu k so stredom v bode P prechádzajúcu bodom B.

4. Vznikne bod B’ ako priesečník priamky b s kružnicou k.

**OBČIANSKA NÁUKA**


**PROJEKT: SÚŤAŽE A HRY NA DEŇ DETÍ (3 rozprávkové námety)**

Medzinárodný deň detí (MDD) je sviatok detí, ktorý sa oslavuje v mnohých krajinách sveta. Medzinárodný deň detí sa zvyčajne (ale nie všade) oslavuje 1. júna. Na Slovensku (a v niektorých ďalších krajinách bývalého sovietskeho bloku) sa slávi od roku 1952.

Tvojou úlohou je navrhnúť pre školu projekt na Deň detí. V tento deň detí sa neučia. Čo by také zaujímavé mohli

robiť detí v tento deň?

Tvoj projekt mi potom pošli na adresu [lpromosinova@gmail.com](mailto:lpromosinova@gmail.com)



**GEOGRAFIA**

**25.5. - Ochrana prírody**

Napíšte do zošita pod seba 5 jednorazových výrobkov ,ktoré znečisťujú naše okolie.  Vedľa nich napíšte čím by ste ich nahradili, aby ste vytvorili menej odpadu.

Napríklad: plastová fľaša- sklenená fľaša

**SLOVENSKÝ JAZYK A LITERATÚRA**

**poznámky do zošitov:**

**Jevgenij Speranskij**

Bol významný ruský bábkoherec, režisér, básnik, dramaturg bábkového divadla. Napísal knihu *Krása nevídaná*, ktoráobsahuje 17 rozprávok.

**Krása Nevídaná - dej**

Príbeh je o nepokojnom cárovičovi, ktorý sa vyberie do sveta hľadať Krásu Nevídanú. Na ceste plnej nebezpečenstva a dobrodružstiev spozná silu priateľstva, ale aj nenávisti, zákernosti a zloby. Pri stretnutí so zbojníkmi len o vlások unikne smrti. Do cesty sa mu postavia Baba Jaga a Kostej Nesmrteľný. Na strastiplnej ceste však získa aj priateľa – bohatiera Čepeľa a nakoniec vytúženú Krásu Nevídanú.

**Krása Nevídaná** je divadelná hra, v ktorej vystupujú bábky. Člení sa na dejstvá, každé dejstvo sa člení na obrazy. Literárny text je dramatizovaný – tvoria ho dialógy (rozhovory medzi postavami).

**DEJEPIS**

**poznámky do zošita:**

**Čo si ešte vezmeme na prechádzku časom**

Človek si už v minulosti zachytával správny smer a vzdialenosti – vznikali **mapy**.

**Mapa** je plochý zmenšený obraz krajiny.

História používa iné mapy ako geografia. Staré zemepisné mapy sú cenné pre historika.


Historici dnes používajú **špeciálne dejepisné mapy** – zaznačujú, ako určité miesta vyzerali, ale aj rôzne zaujímavé témy.

Najstaršia mapa Uhorska je z roku **1513**.


**Kartograf** – odborník, ktorý zhotovuje mapy.

**Glóbus** – guľatý model Zeme. Prvý glóbus pochádza z roku 1492 z Norimbergu.

**ANGLICKÝ JAZYK**

Vyfarbi guličky správnymi farbami:

Vylúšti prešmyčky:




Prelož:


**červená, žltá, modrá, zelená, hnedá, čierna, ružová, fialová, oranžová**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vyfarbi štvorlístky správnymi farbami:



Spoj časti slov dohromady tak, aby vznikli názvy farieb:



**BIOLÓGIA** 25.05.2020 – 29.05.2020

Milí piataci,

Tento týždeň pred nástupom do školy nemáte žiadnu novú úlohu.

Tí, ktorí usilovne pracujú, **dokončia**, čo ešte nemajú z predchádzajúcich týždňov a pošlú ako obyčajne.

Tí, ktorí usilovne pracujú, ale nič neposielajú, si **všetko pripravia** tak, aby sa to dostalo ku mne, keď nastúpime od prvého júna do školy. Veľmi sa na vás teším. Vaša učiteľka biológie.

**INFORMATIKA**

Milí piataci,

Témou na najbližšie dva týždne je opakovanie. Tí z vás, ktorí majú prístup k internetu sa môžu zabaviť na celkom zaujímavých nielen informatických úlohách. Tu je link: <https://ucimsadoma.sk/ucim-sa-doma-39-kolko-roznych-jazykov-sa-pouziva-na-celom-svete/>

Veľa zábavy vám prajem váš učiteľ INF ☺

**TECHNIKA**

Milí žiaci, nadviažeme na predchádzajúce zadania, teda na dizajn kuchyne a jedálny lístok, ktorý ste vytvorili. Teraz mi zdokumentujte (odfoťte), ako pomáhate doma rodičom v kuchyni (pri varení, pečení, umývaní riadu...) a fotografie  pošlite na môj email: [radovankamihalik@gmail.com](mailto:radovankamihalik@gmail.com) **do 5.6.2020**

**NÁBOŽENSKÁ VÝCHOVA**

**SLÚŽIM CHORÝM**

**Zapamätaj si :**

Aj chorí a slabí ľudia majú svoju hodnotu. Úplne rovnakú ako ktorýkoľvek človek. Ježiš pozdvihol hodnotu chorého človeka, všímal si utrpenie ľudí, uzdravoval ich. Aj Cirkev – veľká Božia rodina – slúži chorým prostredníctvom **sviatosti pomazania chorých**, ktorá je pre nich duchovnou a telesnou posilou.

**Aj ty môžeš slúžiť chorým. Porozmýšľaj ako.**

**HUDOBNÁ VÝCHOVA**

- pozrieť si muzikál

<https://www.youtube.com/watch?v=aDO3u7RFhUs&list=PLpj7RLaKwdifBapL9wboPhRyjcXGZSXz6>

**VÝTVARNÁ VÝCHOVA**

Téma : Vytvoriť ornamenty s tradičnými prvkami – navrhnúť svojské ornamenty na *keramike (nádoba z hliny – váza, misa, tanier...atď.)*

*Techniky : Kresba, maľba na formát A4*

**TELESNÁ A ŠPORTOVÁ VÝCHOVA**

1. prechádzky do prírody
2. beh na krátke vzdialenosti
3. loptové hry
4. aerobic ( ranná rozcvička, cviky na mieste, dychové cvičenia )
5. bicyklovanie v prírode alebo obci
6. Vedomostná úloha : Tvojou úlohou bude pripojiť sa na internet, otvoriť si stránku GOOGLEa zistiť koľko hráčov hrá hru „volejbal“

Vaše odpovede na moje otázky mi môžete zasielať na aplikáciu Messenger – Patrik Olejár (nie Facebook )